**පුවත්පත් නිවේදනයයි**

**නෝර්වේ විදේශ කටයුතු අමාත්‍ය ගරු බෝර්ජ් ‍බ්‍රෙන්ඩේ මැතිතුමාගේ සංචාරය**

විදේශ කටයුතු අමාත්‍ය මංගල සමරවිර මැතිතුමාගේ ඇරයුමෙන් නෝර්වේ විදේශ කටයුතු අමාත්‍ය ගරු බෝර්ජ් ‍බ්‍රෙන්ඩේ මැතිතුමා 2016 ජනවාරි මස 07 වන දින ශ්‍රි ලංකාවේ එක් දින නිල සංචාරයක නිරත විමට නියමිතය.

අමාත්‍ය ගරු බෝර්ජ් ‍බ්‍රෙන්ඩේ මැතිතුමා ජනවාරි 07 වන දින උදේ විදේශ කටයුතු අමාත්‍යාංශයේදී අමාත්‍ය සමරවීර මැතිතුමා සමඟ ද්විපාර්ශික සාකච්ජා පවත්වන අතර ඉන් පසුව පෙ.ව 11.40 ට අමාත්‍යවරුන් දෙදෙනා මාධ්‍ය අමතනු ඇත. අමාත්‍ය ගරු බෝර්ජ් ‍බ්‍රෙන්ඩේ මැතිතුමා ජනවාරි 07 වන දින සවස් කාලයේ දි ජනාධිපති මෛත්‍රිපාල සිරිසේන මැතිතුමාත්, අග්‍රාමාත්‍ය රනිල් වික්‍රමසිංහ මැතිතුමාත්, විපක්ෂ නායක ආර්. සම්බන්දන් මැතිතුමාත්, හිටපු ජනාධිපතිනී චන්ද්‍රිකා කුමාරතුංග මැතිනියත් බැහැ දැකිමට නියමිතය.

ප.ව 5.30ට අමාත්‍ය ගරු බෝර්ජ් බ්‍රැන්ඩේ මැතිතුමා ලංකා වානිජ මණ්ඩලය මගින් සංවිධානය කරන ලද ව්‍යාපාර සංසදයකට සහාභාගීවනු ඇත.

මෙම සංචාරයේදී ආර්ථික හා සංවර්ධන සහයෝගිතාව කෙරෙහිත් ද්වීපාර්ශ්වික සම්බන්ධතා ශක්තිමත් කොට වැඩිදියුණු කිරීම කෙරෙහිත් විශේෂයෙන් අවධානය යොමු කිරීමට අපේක්ෂා කෙරේ.

නෝර්වේ විදේශ කටයුතු අමාත්‍යවරයෙක් අවසානවරට ශ්‍රි ලංකාවේ සංචරයක නිරත වුයේ 2005 වර්ෂයේදී ය.

විදේශ කටයුතු අමාත්‍යාංශය

කොළඹ

2016 ජනවාරි 06